کٹھا مصرال

کٹھا مصرال پنجاب دے ضلع خوشاب وچ اک پنڈ اے ۔

 جغرافیا 
کٹھہ مصرال دے شمال تے  مغرب وچ دِل کش تے خوب صورت پہاڑ نیں ۔  اویہناں پہاڑاں وچ کوئلے  تے لوݨ دے  وسیع ذخائر موجود نیں تے ایہ نہایت ای خوب صورت تے تفریحی مقام اے تے مشرق وچ اک چھوٹا جیہا پنڈ ’’کوٹلی راجگان‘‘ واقع اے ۔ کٹھا مصرال دے جنوب وچ زرخیز زمیناں نیں ۔ کٹھا مصرال دے لوک ٹماٹر ، پیاز ، جوار ، باجرا ، کݨک تے مختلف قِسم دیاں سبزیاں کاشت کردے نیں ۔  ۔کٹھا مصرال وچ اک مِٹھا چشمہ وی اے جیہنوں مقامی لوک ’’جے‘‘ کہندے نیں ۔

 تریخ 
کٹھا دے معنی محنت مشقت، پنج سیرغلے دا پیمانا تے مِٹھے پاݨی دا تلاء اے ۔ کٹھا مصرال وچ مٹھے پاݨی دا تلاء موجود اے ۔ ایہ راڄا مصرال آباد کیتا سی ۔

 برادریاں 
ایتھے تھہیم ، جنجوعا ، ملکال ، حق مال ، بڈھال ، کرمال ، پرجال ، بخشال ، گِکڑال ، موچی ، نائی ، دھنائی ، لنگاہ ، پاولی ، مسلم شیخ ، جاندری اعوان ، مہر(آرائیں) ، لوہار ، مستری، ڈھیور تے جٹ برادری دے لوک رہندے نیں ۔

گٹھ:پنجاب دے پنڈ